CELEX: 32006D0527
Language: sl
Date: 2006-07-27 00:00:00
Title: 2006/527/ES: Sklep Komisije z dne  27. julija 2006  o financiranju študij, presoje vplivov in ocen ne področju varnosti hrane, zdravja in dobrega počutja živali ter zootehnike

29.7.2006   
            
            
               SL
            
            
               Uradni list Evropske unije
            
            
               L 208/37
            
         SKLEP KOMISIJE
   z dne 27. julija 2006
   o financiranju študij, presoje vplivov in ocen ne področju varnosti hrane, zdravja in dobrega počutja živali ter zootehnike
   (2006/527/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti člena 20 Odločbe,
   ob upoštevanju naslednjega:
   
               (1)
            
            
               V skladu z Odločbo 90/424/EGS mora Skupnost pripraviti tehnične in znanstvene ukrepe, potrebne za razvoj veterinarske zakonodaje Skupnosti in razvoj izobraževanja ali usposabljanja na področju veterine, ali pri tem pomagati državam članicam.
            
         
               (2)
            
            
               Študije, presoje vplivov, pa tudi sistematične in pravočasne ocene njenih odhodkovnih programov so prednostna naloga Evropske komisije kot sredstvo za utemeljevanje upravljanja z dodeljenimi sredstvi in kot način spodbujanja kulture, ki se na vseh ravneh organizacije uči iz izkušenj, zlasti z večjem poudarkom na upravljanju, ki je usmerjeno v rezultate.
            
         
               (3)
            
            
               Za izvedbo teh nalog je bil v zadnjem četrtletju leta 2004 izveden javni razpis za oddajo predlogov za sklenitev okvirne pogodbe za oceno področja varnosti hrane, zdravja in dobrega počutja živali ter zootehnike.
            
         
               (4)
            
            
               Okvirna pogodba je bila sklenjena 18. junija 2005 za obdobje 24 mesecev. Ta okvirna pogodba že zagotavlja ustrezne podatke, ki so osnova za postopke odločanja Skupnosti.
            
         
               (5)
            
            
               Vse posamezne naloge se bodo izvajale na podlagi posebnih pogodb. Te pogodbe bosta podpisala Komisija ter izbrani izvajalec, določen v okvirni pogodbi.
            
         
               (6)
            
            
               Ukrep, predviden s tem sklepom, je v skladu z mnenjem Stalnega odbora za prehranjevalno verigo in zdravje živali –
            
         SKLENILA:
   Edini člen
   Ukrepi, opisani v Prilogi k temu sklepu, so odobreni z namenom njihovega financiranja.
   
      V Bruslju, 27. julija 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).
   
      PRILOGA
      
         Področje: Varnost hrane, zdravje in dobro počutje živali ter zootehnika.
      
         Pravna podlaga: Odločba 90/424/EGS o odhodkih na področju veterine.
      
         Naloge: 
      
                  —
               
               
                  Različne vrste študij in druge storitve, ki bodo Komisiji v pomoč pri oblikovanju in pripravi predlogov
               
            
                  —
               
               
                  Predhodne ocene/presoje vplivov
               
            
                  —
               
               
                  Vmesne in naknadne ocene
               
            Študije in druge storitve, ki bodo v pomoč pri oblikovanju in pripravi prihodnje politike EU na področju zdravja živali za obdobje 2007–2013 so bile uvrščene v strategijo Komisije za leto 2007 kot prednostna naloga. Izvajale se bodo v skladu s sklepnimi ugotovitvami in priporočili iz ocene politike Skupnosti na področju zdravja živali, ki je v teku.
      
         Dodeljena proračunska sredstva za leto 2006: 17 04 02 – Drugi ukrepi na področju veterine, dobrega počutja živali in javnega zdravja: 900 000 EUR.
      
         Proračun: 900 000 EUR za drugo leto okvirne pogodbe.
      
         Število predvidenih posebnih ukrepov: Približno 6.
      Za vse ukrepe se uporabljajo skupna pravila o javnih naročilih: v tem primeru uporaba obstoječe okvirne pogodbe.